CELEX: 32021D0326
Language: sl
Date: 2021-02-22 00:00:00
Title: Sklep Sveta (EU) 2021/326 z dne 22. februarja 2021 o stališču, ki se v imenu Unije zastopa v Odboru za trgovino, ustanovljenem s Trgovinskim sporazumom med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani, glede spremembe Dodatka 1 k Prilogi XII (Javna naročila)

24.2.2021   
               
               
                  SL
               
               
                  Uradni list Evropske unije
               
               
                  L 64/8
               
            
         SKLEP SVETA (EU) 2021/326
         z dne 22. februarja 2021
         o stališču, ki se v imenu Unije zastopa v Odboru za trgovino, ustanovljenem s Trgovinskim sporazumom med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani, glede spremembe Dodatka 1 k Prilogi XII (Javna naročila)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti členov 91 in 100(2) ter prvega pododstavka člena 207(4) v povezavi s členom 218(9) Pogodbe,
         ob upoštevanju Trgovinskega sporazuma med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani ter zlasti člena 191 Trgovinskega sporazuma,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Trgovinski sporazum) je Unija podpisala v skladu s Sklepom Sveta 2012/735/EU (1) in se začasno uporablja od 1. marca 2013 med Unijo in Perujem ter od 1. avgusta 2013 med Unijo in Kolumbijo. Trgovinski sporazum je bil spremenjen s Protokolom o pristopu Ekvadorja (2), ki je bil podpisan 11. novembra 2016 v skladu s Sklepom Sveta (EU) 2016/2369 (3), in se začasno uporablja od 1. januarja 2017.
                  
               
                     (2)
                  
                  
                     V členu 191 Trgovinskega sporazuma so določeni postopki glede spremembe ali popravka obsega uporabe javnega naročila pogodbenice v skladu z naslovom VI Trgovinskega sporazuma.
                  
               
                     (3)
                  
                  
                     V Dodatku 1 k Prilogi XII k Trgovinskemu sporazumu so določeni subjekti na centralni ravni vlade v Kolumbiji, katerih javna naročila so zajeta v naslovu VI Trgovinskega sporazuma (v nadaljnjem besedilu: seznam naročnikov).
                  
               
                     (4)
                  
                  
                     Na seji pododbora za javna naročila 17. oktobra 2019 v Bogoti je Kolumbija Unijo obvestila, da namerava posodobiti seznam naročnikov tako, da doda šest agencij izvršilne ravni, ki so bile ustanovljene po letu 2011. Ob zaključku pogajanj o Trgovinskem sporazumu leta 2010 so pristojnosti, ki jih trenutno izvajajo take agencije, izvajali naročniki na ministrski ravni.
                  
               
                     (5)
                  
                  
                     Unija in Kolumbija se strinjata, da bi bilo treba seznam naročnikov ustrezno posodobiti.
                  
               
                     (6)
                  
                  
                     Zato je treba spremeniti seznam naročnikov. Unija in Kolumbija se strinjata, da za tako posodobitev niso potrebne kompenzacijske prilagoditve, saj gre za manjšo spremembo v skladu s točko (a) člena 191(2) Trgovinskega sporazuma.
                  
               
                     (7)
                  
                  
                     V skladu s členom 14(3) v povezavi s členom 12(4) Trgovinskega sporazuma se sprejme sklep v Odboru za trgovino, ustanovljenem s Trgovinskim sporazumom (v nadaljnjem besedilu: Odbor za trgovino) s strani Unije in zadevne andske države podpisnice, kadar se nanaša izključno na dvostranski odnos med njima.
                  
               
                     (8)
                  
                  
                     Primerno je, da se določi stališče, ki se v imenu Unije zastopa v Odboru za trgovino, saj bo sklep Odbora za trgovino o spremembi seznama naročnikov za Unijo v skladu s členom 14(2) Trgovinskega sporazuma zavezujoč –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Odboru za trgovino o spremembi seznama naročnikov iz pododdelka 1 oddelka A Dodatka 1 k Prilogi XII k Trgovinskemu sporazumu, temelji na ustreznem osnutku sklepa Odbora za trgovino (4).
         
         
            Člen 2
            Ta sklep začne veljati na dan sprejetja.
         
         
            V Bruslju, 22. februarja 2021
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  Sklep Sveta 2012/735/EU z dne 31. maja 2012 o podpisu Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani v imenu Unije in o njegovi začasni uporabi (UL L 354, 21.12.2012, str. 1).
         
            (2)  Protokol o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 356, 24.12.2016, str. 3).
         
            (3)  Sklep Sveta (EU) 2016/2369 z dne 11. novembra 2016 o podpisu, v imenu Unije, in začasni uporabi Protokola o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 356, 24.12.2016, str. 1).
         
            (4)  Glej dokument ST 5699/21 na http://register.consilium.europa.eu.